CELEX: 31973D0053
Language: el
Date: 1973-02-26 00:00:00
Title: 73/53/ΕΟΚ: Απόφαση της Επιτροπής της 26ης Φεβρουαρίου 1973 περί των εφαρμοστέων από τα κράτη μέλη μέτρων προστασίας κατά της φυσαλλιδώδους νόσου των χοίρων

Avis juridique important

|

31973D0053

73/53/ΕΟΚ: Απόφαση της Επιτροπής της 26ης Φεβρουαρίου 1973 περί των εφαρμοστέων από τα κράτη μέλη μέτρων προστασίας κατά της φυσαλλιδώδους νόσου των χοίρων  

Επίσημη Εφημερίδα αριθ. L 083 της 30/03/1973 σ. 0043 - 0043 Φινλανδική ειδική έκδοση: Κεφάλαιο 3 τόμος 5 σ. 0130  Ελληνική ειδική έκδοση: Κεφάλαιο 03 τόμος 9 σ. 0129  Σουηδική ειδική έκδοση: Κεφάλαιο 3 τόμος 5 σ. 0130  Ισπανική ειδική έκδοση: Κεφάλαιο 03 τόμος 6 σ. 0245  Πορτογαλική ειδική έκδοση : Κεφάλαιο 03 τόμος 6 σ. 0245 

++++ΑΠΟΦΑΣΗ ΤΗΣ ΕΠΙΤΡΟΠΗΣ  της 26ης Φεβρουαρίου  1973  περί των εφαρμοστέων από τα Κράτη Μέλη μέτρων προστασίας κατά της φυσαλλιδώδους νόσου των χοίρων  ( 73/53 / ΕΟΚ )  Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,  Εχοντας υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος ,  την οδηγία του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών ζώων βοείου και χοιρείου είδους ( 1 ) , όπως τροποποιήθηκε τελευταία από την οδηγία του Συμβουλίου της 7ης Φεβρουαρίου 1972 ( 2 ) , και ιδίως το άρθρο 9 ,  την οδηγία του Συμβουλίου της 26ης Ιουνίου 1964 περί προβλημάτων υγιειονομικού ελέγχου στον τομέα των ενδοκοινοτικών συναλλαγών νωπών κρεάτων ( 3 ) , όπως τροποποιήθηκε τελευταία από την οδηγία του Συμβουλίου της 27ης Οκτωβρίου 1970 ( 4 ) , και ιδίως το άρθρο 8 ,  Εκτιμώντας :  ότι η κατάσταση που δημιουργήθηκε από την εμφάνιση ορισμένων εστιών φυσαλλιδώδους νόσου των χοίρων στην Κοινότητα είναι δυνατό να δημιουργήσει κίνδυνο για το χοίρειο πληθυσμό αυτής   ότι λόγω του γεγονότος αυτού τα Κράτη Μέλη θεμελίωσαν το δικαίωμα λήψεως ορισμένων επειγόντων μέτρων προστασίας   ότι εν τούτοις , στην παρούσα περίοδο η σοβαρότητα της νόσου αυτής και η ταχύτητα μεταδόσεώς της  δεν δικαιολογούν ακόμη και τμηματικές απαγορεύσεις κατά την εισαγωγή  ότι είναι αρκετό τα Κράτη Μέλη αποστολής που έχουν μολυνθεί από την φυσαλλιδώδη νόσο των χοίρων , να παρέχουν στα Κράτη Μέλη προορισμού όμοιες εγγυήσεις με αυτές που έχουν προβλεφθεί από τη σημερινή κοινοτική ρύθμιση για τον αφθώδη πυρετό και τούτο για το σκοπό αποφυγής κάθε κινδύνου μεταδόσεως της τελευταίας αυτής  ότι , πράγματι , υπάρχει μία ορισμένη αναλογία , αφ ' ενός μεν , κατά την κλινική εκδήλωση των πρώτων συμπτωμάτων της φυσαλλιδώδους νόσου , και αφ ' ετέρου , του αφθώδους πυρετού   ότι πρέπει σ ' εφαρμογή των ανωτέρω αναφερομένων κοινοτικών διατάξεων , να συντονιστούν τα προς εφαρμογή μέτρα από τις ενδιαφερόμενες χώρες προς αυτή την κατεύθυνση   τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής ,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :  Αρθρο 1  Τα Κράτη Μέλη , τα οποία έχουν μολυνθεί από τη φυσαλλιδώδη νόσο των χοίρων , παρέχουν για τους χοίρους και τα νωπά κρέατα των χοίρων που αποστέλλονται από το έδαφός τους προς το έδαφος άλλου Κράτους Μέλους και σχετικά με την προαναφερομένη νόσο , εγγυήσεις όμοιες με αυτές που έχουν καθορισθεί ως προς τον αφθώδη πυρετό , από την οδηγία του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών ζώων βοείου και χοιρείου είδους , όπως τροποποιήθηκε τελευταία από την οδηγία του Συμβουλίου της 7ης Φεβρουαρίου 1972 , και ιδίως τα άρθρα 2 ι ) 3 παράγραφοι 2β ) και 2γ ) ι ) ιι ) .  Αρθρο 2  Η παρούσα απόφαση απευθύνεται στα Κράτη Μέλη .  Εγινε στις Βρυξέλλες , στις 26 Φεβρουαρίου 1973 .  Για την Επιτροπή  Ο Πρόεδρος  Francois - Xavier ORTOLI  ( 1 ) ΕΕ αριθ . 121 της 29.7.1964 , σ . 1977/64 .  ( 2 ) ΕΕ αριθ . Ν 38 της 12.2.1972 , σ . 95 .  ( 3 ) ΕΕ αριθ . 121 της 29.7.1964 , σ . 2012/64 .  ( 4 ) ΕΕ αριθ . Ν 239 της 30.10.1970 , σ . 42 .